 Toyin Vs Lizzy: Ẹ wá ọnà láti parí ááwọ ààrin yín- Yomi Fabiyi Ilúmọọká oníroyin Kemi Olunloyo ké sí Toyin pé ko lọ mu omi sùúrù o, nítori pé gẹgẹ bi abiyamọ tó jẹ, oun, lo nílo sùúrù jùlọ, Bakan náà lo ké si Lizzy pé, lábẹ àkoso bo ti wù kó rí pe, kìí ṣe ǹkan to tọnà láti maa ṣepe fún ọmọ làkeji, pàápàá jùlọ ọmọ tuntun to ṣẹṣẹ ń bọ wá sáyé. Wùnmí Toríọlá: Toyin Abraham kìí se ọgá mi nínú tíátà O ní kò si ìgbà kankan ti Toyin parọ pé òkè okun ni òun bímọ sí bíkoṣe ìlú Eko. Kemi Olunloyo rọ ìhà méèjèjì láti simi àgbaja kí wọn sì tẹsíwáju ninu ìrìnajo ayé wọn. Gbájugbàja òṣere Yomi Fabiyi náà ti bọ sita láti pẹtu sí ààwọ àwọn òṣèré tíátà méjèèjì láti fi òpin si ááwọ to wà láàrin wọn, pàápàá jùlọ wọn le sàlàyé oun to ń jẹ wọn lọkan fún àwọn asaaju ẹgbẹ òṣèré tíátà. Lóju òpó Instagram rẹ lo ti pàrọwà náà pé, òun kò nik ẹtọ botiwù kí o mọ láti tàbùkù ẹnikan tàbi dá ẹnikéni lẹbi nítori òun ko mọ ibi ti bàta ti n ta wọn lẹsẹ, sùgbọn ó ṣe pàtàkì láti fòpin si ààwọ náà ki wọn le tẹsíwáju pẹlu ayé wọn. Ọgbẹni Fabiyi ni kò si ohun to le ti ko ni rọ nítori náà o ti pọndandan láti wá wọrọkọ fi ṣàdá lóri ọrọ náà. Ọpọ àwọn olólùfẹ Toyin Abraham àti Lizzy Anjorin láti kí ìdà wọn pada sápó, nítori pé, ọnà tí ǹkan ń gbà lọ yìí kò bóju mú rárá. : Lizzy Anjorin vs Toyin Abraham: Ẹ wá ọnà láti parí ááwọ ààrin yín - Yomi Fabiyi 